**ПЛАН – ПРОГРАМА**

**ЗА РАЗВИТИЕ НА ДЕЙНОСТТА**

**В НАРОДНО ЧИТАЛИЩЕ „ДОБРИ КЕРАНОВ-1961г.”**

**ПРЕЗ 2024 г.**

СЪДЪРЖАНИЕ:

1. Въведение…………………………………………………………………….
2. Анализ на състоянието на читалището…………………………………..
3. Основна цел на програмата……………………………………………………..
4. Основни дейности по изпълнение на програмата.…………………

4.1. Организационна и стопанска дейност.……………………………

4.2 . Любителско творчество и художествено- творческа дейност ……

4.3. Библиотечна дейност..…………………………………………………….

4.4. Работа по проекти……………………………………………………………

1. Културен календар……………………………………………………………………
2. Материално – техническа база………………………………………………..
3. Финансиране………………………………………………………………………………
4. Индикатори за оценка изпълнението на програмата…………….
5. Срок за изпълнение и отчитане на програмата……………………..

10.Заключение………………………………………………………………………………..

 **1. ВЪВЕДЕНИЕ**

 Програмата за развитие на читалищната дейност през 2024г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност цели обединяване на усилията за развитие и утвърждаване на читалището като важна обществена институция, реализираща културната идентичност на село Стара река. Програмата ще подпомогне и популяризира годишното планиране и финансиране на читалищната дейност.

 **2. АНАЛИЗ НА СЪСТОЯНИЕТО НА ЧИТАЛИЩЕТО:**

На територията на село Стара река като културно средище функционира само Народно читалище „Добри Керанов-1961г.”.

Читалището има изключително значение за съществуващото културно многообразие е фактор за интелигентния растеж, преследван от Европейския съюз, чрез инвестиции в образованието, творчеството и иновациите.

 **2.1.** Външната среда осигурява следните възможности:

* Културно- етническо разнообразие:
* Сътрудничество с общинската администрация, НПО, читалища
* Проекти

**2.2.** Кои са силните страни на вътрешната среда?

* Собствена материална база;
* Наличие на компютър и офис техника;
* Наличие на библиотека в читалището;
* Интерес към търсене и развиване на нови форми на читалищна дейност;

 **2.3.** Слаби страни:

* Недостатъчна активност при търсене и разработване на проекти;
* Щатен персонал 1 бр. на 8 часов работен ден
* Липса на финансов ресурс за развиване на нови форми на дейност, и за ремонт на сградния фонд.
* Квалификацията на персонала е необходимо условие и решаващ фактор за работата на този културен институт.

 **3. ОСНОВНА ЦЕЛ НА ПРОГРАМАТА:**

 **3.1.** От направения анализ на читалището може да се направи изводът, че е необходимо да продължава партньорството на читалището с други читалища,Общината, НПО и предимно местната общност с цел финансиране и намиране път и към работещите хора за привличане в дейности.

 **3.2.** Подпомагане на традиционните читалищни дейности и търсене на нови съвременни форми за тяхното развитие и предаване;

 **3.3.** Необходима е подкрепа и насърчаване на любителското творчество, насочено към нематериалното културно наследство.

 **3.4**. Развитие на професионалните умения и повишаване на квалификацията на работещия в културната институция.

**4. ОСНОВНИ ДЕЙНОСТИ ПО ИЗПЪЛНЕНИЕ НА ПРОГРАМАТА**

**4.1 ОРГАНИЗАЦИОННА И СТОПАНСКА ДЕЙНОСТ:**

 Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. Ще се работи за създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

* Работа за повишаване на квалификацията на персонала, посредством организиране на различен тип семинари, както и включването им в срещи и конференции, отнасящи се до тяхната работа;
* Дейности по привличане на нови членове на читалището;
* Повишаване на културата за работа с читатели и потребители.
* Сградата на читалището е с голяма площ и обем и се нуждае от непрекъснати текущи и основни ремонти, които трудно могат да се финансират. Прекаленото отлагане на ремонтите може да превърне голяма част от тази инфраструктура в неизползваема.

 - сградата на читалището се нуждае от ремонт

 - обновяване на библиотеката;

 - подходящи съоръжения за достъп на хора с увреждания на първи етаж;

  **4.2 . ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

Развитието на читалищната дейност се определя не само от потребностите на местната общност. Общият брой на читалищните членове е 52 Читалищните любителски колективи са 4 на брой с около 70 самодейци.

Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната и етническа култура. Чрез тази дейност читалището ще има възможност за популяризиране на селото в страната и чужбина. За осъществяване на тези задачи ще бъдат изпълнявани следните дейности и ще бъдат организирани следните празници:

* Организиране и провеждане на местни фолклорни празници;
* Поддържане на утвърдените форми в любителското художествено творчество и създаване на нови;  ангажирано участие в общинските конкурси, празници и др. прояви.
* Съществуващите групи по същество са много важен елемент в сферата на допълващото образование и в тях участват различни по възраст хора;
* Специално внимание и подкрепа на младите дарования; осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др.
* Разширяване на художествено-творческото направление
* Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

|  |  |  |
| --- | --- | --- |
| **ФОРМА** | **РЪКОВОДИТЕЛ** | **БРОЙ УЧАСТНИЦИ** |
| 1.Кукерска група  | Иван Иванов | 40 |
| 2. ТС „Детелини“ | Станка Василева | 16 |
| 3. Лазарска група | Донка Йорданова | 16 |
| 4. Ваканционна работилничка | Донка Йорданова | 23 |
| 5.Детска коледарска група „Юнаци“ |  Донка Йорданова | 16 |
| 6. Певческа група | Радка Добрева | 15 |

* 1. **БИБЛИОТЕЧНА ДЕЙНОСТ;**

Библиотечната дейност е една от основните дейности на читалищата. Тя ще бъде насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на Общината;
* Библиотечно обслужване на гражданите.

 Обновяване на застарелия библиотечен фонд чрез участие с

 проекти в програми на Министерството на културата и други донори

 за нови книги.

* Експониране на изложби и кътове с литература, витрини.
* Организиране на:

 - срещи с изявени творци

 - детски утра

 - литературни четения в библиотеката

 – беседи с награди

 - щафетно четене на книжки

* Включване в плана на библиотеката на конкретни дейности за работа с подрастващите и приобщаване към читателската аудитория.

**4.4. РАБОТА ПО СОБСТВЕНИ ПРОЕКТИ И ТАКИВА В СЪТРУДНИЧЕСТВО С ДРУГИ НПО:**

 Тази програма е стъпка в осъществяването на насоките за превръщането на читалището в център за култура и образование. Постигането на поставените цели в Програмата . изисква да се обединят усилията и ресурсите на всички страни, участващи в нейната реализация.

 Модернизирането и укрепването ще се осъществи при насочване вниманието и усилията към задоволяване на реални обществени потребности чрез активното включване  на читалищните настоятелства   в разработването на целеви проекти.

 **5. КУЛТУРЕН КАЛЕНДАР:**

Неделима част от настоящата програма е културният календар на НЧ “Добри Керанов- 1961”:

**КУЛТУРЕН КАЛЕНДАР**

**2024 ГОДИНА**

 **ЯНУАРИ**

|  |
| --- |
| „Вьканционна работилничка“* Изработка на декоративна камина

Честване годишнина от рождението на Христо Ботев* Витрина

Възстановка на обичая „Бабинден” - Съвместно с ПК ”Сребърни коси”5 години ПК „Сребърни коси“-Тържество |

 **ФЕВРУАРИ**

|  |
| --- |
| Трифон Зарезан:- Пресъздаване на обичая с ПК „Сребърни коси” и самодейци и гости на селото в двора на Станислав Димитров- Конкурс за бяло и червено вино - участие в празника на виното в село Скалица с изработка на сувенир за благотворителния базар.Сирни заговезни: –Пресъздаване на обичая в парка на селото, с жители и гости.Годишнина от обесването на Васил Левски:- Среща с Христина Кунева –родственица на Левски.- Табло„Ваканционна работилничка”„ - Бели и червени:”- Изработване на Мартенички от фибран за допълване на украсата на централната част на селото- изработка на мартенички от прежда и маниста |

 **МАРТ**

Национален празник на България

|  |
| --- |
| * Витрина „Аз съм българче”

 - Изработка на надпис „3 март“ от фибран.- „Ваканционна работилничка“ - Поход до мемориала на българските и руски герои в лесопарк Бакаджик и поднасяне на цветя.8 март- Ден на жената: – Празненство с ПК „Сребърни коси” и самодейци„Кукерландия”- Участие на кукерската група - Кукерски игри в селото  |

 **АПРИЛ**

|  |
| --- |
|  Международен ден на детската книга * „Моята любима книжка“ – деца четат или разказват от своите любими книжки

Априлското въстание:-ТаблоВеликден: -„Ваканционна работилничка”- Децата определят тематаЛазаров ден:* Лазарската група обхожда селото

„РОМБАНА“ с.Генерал Инзово,- Уастие на ТС „Детелини”, ПК Сребърни коси и пресъздаване на обичая „Лазаруване“ и индивидуални изпълнители.- Хоро се вие, песен се пее село Тенево, Общински празник на художествената самодейност.- ТС „Детелини“ и ПГ „ Сребърни коси“22 април Празник на общ. „Тунджа“* Наши гости Велика Видева и Вартарес Минареджиян с постанавката“ Как баба Минка надхитри мъжа си“
 |
| **МАЙ** |

Европейски ден на парковете

* Почистване и озеленяване на парка в селото съвместно с кметство

|  |
| --- |
| Международен ден на семейството - БеседаМараш пее 2024 Град Стралджа -ТС „Детелини” и ПГ „Сребърни коси”Ден на българската просвета и култура и славянската писменост * Табло
* Нагада за читатели взел най-много литература от библиотеката.

„Ваканциона работилничка”-Темата избират децата„Тунджа пее и танцува” гр. Елхово – Участие на ТС „Детелини” И ПК „Сребърни коси” |

 **ЮНИ**

|  |
| --- |
| Ден на детето- „Детство мое”- Пейнтбол и други развлекателни игри.Ден на Ботев - ВитринаВаканционна работилничка”- Темата избират децата„Модата се мени фолклора остава” с.Генерал Инзово –Приготвяне на гозби и участие на ТС „Детелини”и ПГ „Сребърни коси”Откриване на жътвената кампания в село Търнава-ТС „Детелини” и ПК „Сребърни коси”Билките- природното богатство на България –Еньовден-Бране на билки и беседа. |

 **ЮЛИ**

|  |
| --- |
| 120 години от рождението на Атанас Далчев-Беседа и витринаОтчет на първото шестмесечие на 2024г.пред настоятелството и проверителната комисия.Организиране на хората от селото и почистване на местата за отдих.„Песни и танци на мегдана”, град Карнобат - ТС „Детелини” и ПГ“ Сребърни коси“ |

**АВГУСТ**

7 години ТС „Детелини“

* празненство

|  |
| --- |
| „Моят четириног любимец” – онлайн конкурс със снимкаБитката при шипка- Беседа и витрина„Ваканционна работилничка”-Темата определят децатаБогородична стъпка- Стара Загора –ТС”Детелини и ПГ”Сребърни кос Световен ден на фотографията-Среща-беседа с професионален фотограф |

**СЕПТЕМВРИ**

|  |
| --- |
| Ден на Съединението - Витрина„Славееви нощи”, град Айтос- ТС „Детелини”Европейски ден без автомобили* Велопоход с деца до съседно село

Ден на Независимостта на България и празник на българското знаме – Табло  |

 **ОКТОМВРИ**

|  |
| --- |
| Световен ден на анимацията-„Нарисувай любим анимационен герой”„Заиграло ми е лудо младо”, град Ямбол - ТС „Детелини”„Ваканционна работилничка”-Темата определят децата |

 **НОЕМВРИ**

Ден на българския художник

* Посещение на художествена галерия Жорж Папазов гр. Ямбол

|  |
| --- |
| Ден на народните будители - Беседа и витрина Ден на християнското семейство - Беседа съвместно с ПК „Сребърни коси” |

 **ДЕКЕМВРИ**

„Ваканционна работилничка“

- темата избират децата

|  |
| --- |
| Коледа -Украсяване на коледната елха -Поставяне на външна украса на читалището- Коледуване на коледарска група „Юнаци“ в Стара река- участие на коледарска група Юнаци във други населени места  |

Новогодишно хоро

1. **МАТЕРИАЛНО – ТЕХНИЧЕСКА БАЗА** **:**

 Читалището извършва своята дейност в собствена материална база.

Материално-техническата база на читалището включва сградния фонд, оборудването и обзавеждане на библиотека, зали и други помещения.

 Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания. Основните задачи, по които ще се работи през 2024 год. ще бъдат:

 **6.1.** Създаване на по-добри условия за работа в библиотеката, за посетителите и самодейците в читалището;

 **6.2.** Модернизация на инфраструктурата за разпространение и осигуряване на достъп до културно съдържание.

 **7. ФИНАНСИРАНЕ НА ПРОГРАМАТА:**

Финансирането на читалищата е регламентирано в Закона за народните читалища и се осъществява по следните начини:

 **7.1.** Читалището финансира дейността в рамките на държавната субсидия;

 **7.2.** Наеми на помещения или стопанска дейност, в съответствие с действащото законодателство

 **7.3.** Членски внос

 **7.4.** Дарения

 **7.5.** Други законови приходи

 **8.** **ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

 **8.1.** брой нови книги;

**8.2.** брой читатели;

**8.3.** брой предоставени компютърни и интернет услуги;

**8.4.** брой и качество на проведени празненства, концерти, чествания;

**8.5.** брой организирани школи, клубове, курсове, кръжоци, групи; постижения;

**8.6.** брой участници в организираните школи, клубове, курсове, кръжоци, групи;

**8.7.** брой участия в местни, регионални, национални празници и конкурси;

**8.8.** награди от участия в конкурси, фестивали и празници;

**8.9.** спечелени и финансирани проекти

**9. СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

**9.1.** Срокът за изпълнение на Програмата е в рамките на бюджетната 2024 година;

 **9.2.** Съгласно чл. 26 а, ал. 4 от Закона за народните читалища Председателят на читалището представя в срок до 31.03.2024 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2023 г.

 **9.3.** При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

1. **ЗАКЛЮЧЕНИЕ:**

 Настоящата едногодишна програма за развитие на Читалището е само вариант и процес във времето, един от многото начини, който ще се търси в бъдеще, за да стимулира развитието на общността, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.

 Насоките и плана за културните дейности през 2024 г. са приети на редовно заседание на читалищното настоятелство на 20.03.2024г.